Neuvoston asetus (EY, EHTY, Euratom) N:o 2367/2001,
annettu 30 päivänä marraskuuta 2001,
niiden Euroopan yhteisöjen virkamiesten palkkoihin, joiden asemapaikka on kolmannessa maassa, 1 päivästä heinäkuuta 2000 sovellettavista korjauskertoimista annetun asetuksen (EY, EHTY, Euratom) N:o 106/2001 ja niiden Euroopan yhteisöjen virkamiesten palkkoihin, joiden asemapaikka on kolmannessa maassa, 1 päivästä tammikuuta 2001 sovellettavista korjauskertoimista annetun asetuksen (EY, EHTY, Euratom) N:o 1794/2001 muuttamisesta sekä Nakassa (Japani) toimessa olevien virkamiesten palkkoihin 1 päivästä heinäkuuta 2000 ja 1 päivästä tammikuuta 2001 sovellettavista korjauskertoimista
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot sellaisina kuin ne ovat vahvistettuina asetuksella (ETY, Euratom, EHTY) N:o 259/68(1) ja erityisesti näiden henkilöstösääntöjen liitteessä X olevan 13 artiklan ensimmäisen kohdan,
ottaa huomioon niiden Euroopan yhteisöjen virkamiesten palkkoihin, joiden asemapaikka on kolmannessa maassa, 1 päivästä heinäkuuta 2000 sovellettavista korjauskertoimista 15 päivänä tammikuuta 2001 annetun neuvoston asetuksen (EY, EHTY, Euratom) N:o 106/2001(2) ja niiden Euroopan yhteisöjen virkamiesten palkkoihin, joiden asemapaikka on kolmannessa maassa, 1 päivästä tammikuuta 2001 sovellettavista korjauskertoimista 10 päivänä syyskuuta 2001 annetun neuvoston asetuksen (EY, EHTY, Euratom) N:o 1794/2001(3),
ottaa huomioon komission ehdotuksen,
sekä katsoo seuraavaa:
Nakan (Japani) osalta tapahtui tekninen virhe taloudellisen pariteetin uudelleentarkastelun yhteydessä, jolloin otettiin huomioon muutokset elinkustannuksissa toisen samannimisen kaupungin osalta. Tämän vuoksi Nakaan (Japani) 1 päivästä heinäkuuta 2000 ja 1 päivästä tammikuuta 2001 sovellettavat korjauskertoimet ovat virheelliset ja ne on oikaistava,
ON ANTANUT TÄMÄN ASETUKSEN:
1 artikla
Oikaistaan sovellettavista korjauskertoimista annettujen asetusten (EY, EHTY, Euratom) N:o 106/2001 ja (EY, EHTY, Euratom) N:o 1794/2001 liitteenä olevat taulukot Nakan (Japani) osalta tämän asetuksen liitteen mukaisesti.
Näiden palkkojen laskemiseen käytetään niitä vaihtokursseja, joita on käytetty Euroopan unionin yleisen talousarvion toteuttamiseen heinäkuuta 2000 edeltävän kuukauden ja tammikuuta 2001 edeltävän kuukauden osalta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä marraskuuta 2001.